ଆସିକା,୬।୧୨ (ଡି.ଏନ୍.ଏ.)- ଆସିକା ବନାଞ୍ଚଳର ଭେଟନଈ ଅଞ୍ଚଳରେ ମଙ୍ଗଳବାର ଓ ବୁଧବାର ଦୁଇଦି\nଦୁଇ ଦିନରେ ୨ କୃଷ୍ଣସାର ମୃଗ ମୃତ\t December 7th, 00:00 AM December 7th, 00:00 AM\nଆସିକା,୬।୧୨ (ଡି.ଏନ୍.ଏ.)- ଆସିକା ବନାଞ୍ଚଳର ଭେଟନଈ ଅଞ୍ଚଳରେ ମଙ୍ଗଳବାର ଓ ବୁଧବାର ଦୁଇଦିନରେ ଦୁଇଟି କୃଷ୍ଣସାର ମୃଗଙ୍କ ମୃତ୍ୟୁ ଘଟିଛି। ମଙ୍ଗଳବାର ସନ୍ଧ୍ୟାରେ ଭେଟନଈୀ ଜଗତି ପଡିଆ ସଂଲଗ୍ନ ଦୋରା ବନ୍ଧ ନିକଟରୁ ଗୋଟିଏ ଅଣ୍ଡିରା କୃଷ୍ଣସାର ମୃଗର ମୃତଦେହ ଉଦ୍ଧାର କରାଯାଇଥିଲା। ବନ ବିଭାଗ ପକ୍ଷରୁ ବୁଧବାର ସକାଳେ ଆସିକା ପ୍ରାଣୀ ଚିକିତ୍ସାଳୟରେ ମୃତଦେହ ବ୍ୟବଚ୍ଛେଦ କରାଯାଇଛି। ଅଢେଇ ଫୁଟ ଉଚ୍ଚତା, ତିନିଫୁଟ ଲମ୍ବା ଓ ଦେଢ ଫୁଟ ଲେଖାଏ ସିଂଘ ଥିବା କୃଷ୍ଣସାରଟିର ବୟସ ୭ରୁ ୮ ବର୍ଷ ମଧ୍ୟରେ ହେବ। ଅତ୍ୟଧିକ ଧାନ ଖାଇ ଖାଦ୍ୟର ବିଷକ୍ରିୟା ଜନିତ ପରିସ୍ଥିତିରେ ତାର ମୃତ୍ୟୁ ଘଟିଥିବା ପ୍ରାଣୀଧନ ଚିକିତ୍ସକ ଡା. ପ୍ରଭାତ କୁମାର ପରିଡା କହିଛନ୍ତି। ସେହିଭଳି ବୁଧବାର ଅପରାହ୍ନରେ ଭେଟନଈରୁ ବଜ୍ରକୋଟ ଯାଇଥିବା ପାଦଚଲା ରାସ୍ତାରେ ରତ୍ନସାଗର ନିକଟରେ ମଧ୍ୟ ଗୋଟିଏ ମାଈ କୃଷ୍ଣସାର ମୃଗର ମୃତଦେହ ଉଦ୍ଧାର କରାଯାଇଛି। ଏହାର ବୟସ ୫ ରୁ ୬ ବର୍ଷ ହେବ ବୋଲି ଅନୁମାନ କରାଯାଇଛି। କୃଷ୍ଣସାର ସୁରକ୍ଷା ସମିତିର ସଭାପତି ଅମୂଲ୍ୟ କୁମାର ଉପାଧ୍ୟାୟଙ୍କ ଦୃଷ୍ଟିକୁ ଏହା ଆସିବା ପରେ ସେ ବନ ବିଭାଗକୁ ଖବର ଦେଇଥିଲେ। ବନ ବିଭାଗ କର୍ମଚାରୀମାନେ ମୃତ କୃଷ୍ଣସାରକୁ ଘଟଣାସ୍ଥଳରୁ ଉଦ୍ଧାର କରି ନେଇଥିବା ଜଣାଯାଇଛି।
